సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కోలీవుడ్‌లో హీరోల మధ్య లీగల్ ఫైట్
తమిళ సినీపరిశ్రమలో రాజకీయాలు వేడెక్కుతున్నాయి.
TNN | Updated:
Sep 28, 2015, 11:40AM IST
తమిళ సినీపరిశ్రమలో రాజకీయాలు వేడెక్కుతున్నాయి. హీరోలు, నిర్మాతలు కూడా అయిన శరత్ కుమార్, విశాల్‌ల మధ్య పచ్చగడ్డేస్తే భగ్గుమంటోంది. ఇంతకుముందే ఇద్దరి మధ్య వున్న విభేదాలు నదిగర్ సంఘం ఎన్నికలతో మరింత ముదిరాయి. ఈ అసోసియేషన్ ఎన్నికల్లో శరత్ కుమార్, విశాల్‌లు ఇద్దరూ అధ్యక్ష పదవి కోసం బరిలోకి దిగడం మరింత పోటీవాతావరణానికి తెరతీసినట్లయింది. ఇదిలావుండగానే, తాజాగా శరత్ కుమార్ తన ప్రత్యర్థి విశాల్‌కి లీగల్ నోటీసులు పంపించాడు. ఎన్నికల క్యాంపెయిన్‌లో భాగంగా విశాల్ చేసిన అసత్య ఆరోపణలు తన ప్రతిష్టని దెబ్బతీశాయని, నోటీసు అందిన 10 రోజుల్లోగా బహిరంగ క్షమాపణలు చెప్పకపోతే, విశాల్‌పై క్రిమినల్ కేసు పెట్టడంతోపాటు పరువు నష్టం దావా కింద విశాల్ రూ.10 కోట్లు జరిమానాగా చెల్లించాల్సి వుంటుందని శరత్ కుమార్ ఈ నోటీసుల్లో పేర్కొన్నాడు. జేకే రితీష్ అనే వ్యక్తి సంఘానికి రూ. 10 లక్షలు ఫండ్ ఇచ్చినప్పటికీ, వాటిని ఎకౌంట్స్‌లో చూపించకుండా శరత్ కుమార్ నొక్కేశారని ఆరోపించాడు విశాల్. అధ్యక్షుడిగా వుంటూ శరత్ కుమార్ ఎంతో అవినీతి కుంభకోణాలకు పాల్పడ్డాడంటూ విశాల్ చేసిన విమర్శలు నదిగర్ సంఘంలో చర్చనియాంశమయ్యాయి. ఈ నేపథ్యంలోనే శరత్ కుమార్, విశాల్‌కి లీగల్ నోటీసులు జారీ చేశాడు. ఈ నోటీసుల్లో విశాల్‌తో పాటు శరత్ కుమార్‌పై ఆరోపణలు గుప్పించిన ఎస్ వసెకర్‌ని కూడా మరో ప్రత్యర్థిగా చేర్చినట్లు శరత్ కుమార్ తరపు న్యాయవాది ఎలాంగో తెలిపారు.